**GRAD DUBROVNIK**

**PRED DVOROM 1**

**20000 DUBROVNIK**

**Žiro račun HR35 24070001 809800009**

**MB 02583020**

**OIB 21712494719**

**Šifra djelatnosti 8411**

**Šifra grada 98**

**Broj RKP 31858**

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2021. GODINE**

1. **BILANCA**

IMOVINA

Stanje imovine na koncu 2020. bilježi povećanje u odnosu na prošlu godinu sa indeksom 99,7 na AOP-u 001.

Ukupna dugotrajna nefinancijska imovina bilježi neznatno smanjenje te nema značajnijih odstupanja u odnosu na prošlu godinu a jedino smanjenje se odnosi na prijenos imovine Osnovnoj školi Montovjerni po završetku projekta.

Financijska imovina bilježi smanjenje sa indeksom 99,2 na AOP-u 063. Novac na žiro računu bilježi smanjenje uslijed manje likvidnosti u odnosu na prošlu godinu uslijed primljenog bezkamatnog zajma 2020. Ostala potraživanja na AOP-u 081 bilježe smanjenje uslijed dokapitalizacije potraživanja u trgovačkim društvima (Boninovo , Sanitat, Vodovod).

Udjeli u glavnici su povećani za iznose dokapitalizacije u gore navedenim društvima.

Potraživanja za prihode poslovanja bilježe povećanje a odnose se na proknjižena nedospjela potraživa nja po pravu služnosti (INA d.d.).

Potraživanja od prodaje nefinancijske imovine su na istoj razini te nije bilo značajnijih prodaja imovine.

U 2021. godini je sukladno pravilniku o proračunskom računovodstvu proveden ispravak vrijednosti za potraživanja starija od 3 godine u 100%-tnom iznosu za potraživanja za prihode od poslovanja, potraživanja od prodaje nefinancijske imovine te za potraživanja za dane zajmove, dok je za prihode poslovanja proveden ispravak potraživanja od 1 do 3 godine u 50% tnom iznosu.

OBVEZE

Ukupne obveze Grada Dubrovnika na AOP-u 170 bilježe povećanje u odnosu na prošlu godinu sa indeksom 116,5.

Obveze za rashode poslovanja bilježe povećanje na AOP-u 171, a odnose se na povećane obveze za materijalne rashode, te za obveze za subvencije (Libertas).

Obveze za nabavu nefinancijske imovine su evidentirane sa smanjenim indeksom na AOP-u 183 sa indeksom 85,2 zbog smanjenih investicija (završene su sve veće investicije započete ranijih godina).

Obveze za kredite i zajmove na AOP-u 200 su povećane zbog novih zaduženja Grada u 2021. godini. U 2020. godini grad se dugoročno zadužio za investicije u infrastrukturu kod Zagrebačke banke te se taj kredit do kraja realizirao u 2021. Također su u tijeku godine povećane obveze za bezkamatni zajam dobiven od Državnog proračuna

Vlastiti izvori na AOP-u 231 bilježe nešto manju vrijednost u odnosu na prošlu godinu sa indeksom od 98,7.

Sukladno okružnici Ministarstva financija u obveznim analitičkim podacima iznos dospjelih potraživanja po skupinama 13, 16 i 17 su provedeni u bruto iznosu a također je sukladno navedenome korigirano i stanje u prošloj godini na obrascu.

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

PRIHODI I PRIMICI

Prihodi poslovanja Grada Dubrovnika su u 2021. godini zabilježili povećanje sa indeksom 105,9 na AOP-u 001. Povećanje prihoda se ostvarilo uslijed djelomičnog oporavka turističke djelatnosti u Hrvatskoj pa tako i u Dubrovniku.

U nastavku dostavljamo pregled po prihodima i primicima gdje su evidentirane značajnije promjene

AOP-004 porez i prirez na dohodak su povećani uslijed većih zapošljavanja u turističkom sektoru

AOP-018 porez na imovinu, koji se odnosi na prodaju stanova na području Grada i evidntira kroz prihod od poreza na nekretnine, smanjenje uslijed manjeg interesa za kupnju nekretnina

AOP-026 porez na promet bilježi povećanje kroz porez na promet alkoholnih i bezalkoholnih pića uslijed polje turističke sezone

AOP-055 Tekuće pomoći proračunu iz drugih proračuna, koji se odnosi na kompenzacijske mjere državnog proračuna

AOP-059 Kapitalne pomoći iz Fonda za zaštitu okoliša u 2020. godini (Grabovica)

AOP-069 Pomoći temeljem prijenosa EU sredstava se odnose na investicije u Lapadsku obalu

AOP-080 prihod od dividendi, odnosi se na isplatu cjelokupne dividende Luke Dubrovnik u 2020. godini

AOP-088 Prihodi od zakupa bilježe smanjenje uslijed nastavljenog oslobađanja zakupaca zbog korona krize

AOP-092 ostali prihod od nefinancijske imovine bilježi povećanje uslijed prodaje Dubrovačke kartice te ulaznica na zidine

AOP-104 Županijske, gradske i općinske naknade bilježe smanjenje uslijed prijenosa u 2020. (Čistoća d.o.o.)

AOP-106 bilježi povećanje uslijed novog gradskog prihoda od naknade od brodova na kružnim putovanjima

Prihodi od prodaje nefinancijske imovine bilježe povećanje uslijed a prodaje dijelova zemljišta AOP-295 i stambenih objekata na AOP-u 307.

Primici od financijske imovine i zaduživanja, AOP-413 bilježe značajno smanjenje u tekućoj godini, zbog zaduživanja Grada u 2020. godini uslijed pandemije bolesti COVID-19 uzrokovane virusom SARS-CoV-2 (korona virusa), kada je za održavanje likvidnosti od države dobio dva kratkoročna zajma na ime povrata poreza na dohodak te odgode plaćanja poreza na dohodak koji je Vlada odobrila poduzetnicima, a također je dobijen i beskamatni zajam uslijed pada prihoda.

RASHODI I IZDACI

Uslijed pada prihoda Grad Dubrovnik je u 2020. godini donio odluku o znatnom smanjenju rashoda koja se nastavila primjenjivati i u 2021. godini, te su se financirali samo nužni rashodi i izdaci. Iz navedenog razloga gotovo svi rashodi bilježe smanjenje. U nastavku se daje pregled po AOP-ima koji su imali značajnije povećanja.

AOP- 153 Ostali rashodi za zaposlene bilježi povećanje zbog isplaćenih zaostalih prava iz kolektivnog ugovora za 2020. godinu

AOP-180 Računalne usluge bilježe povećanje uslijed nastavka prelaska na novi računovodstveni program

AOP-188 Pristojbe i naknade bilježi povećanje uslijed većih naknada Fond za zaštitu okoliša.

AOP- 190 Ostali rashodi poslovanja bilježi povećanje uslijed troškova za održavanje lokalnih izbora

AOP-199 i 200 Kamate za primljene kredite bilježi povećanje uslijed početka otplate kredita kao i otplate kamata za koje je bio zatražen moratorij u 2020.

AOP-213 Subvencije trgovačkim društvima bilježi povećanje uslijed veće subvencije poduzeću Libertas

AOP-260 Tekuće donacije u novcu bilježi povećanje na prijenosima Ustanovi športski objekti uslijed povećanih troškova

Rashodi za nabavu nefinancijske imovine bilježe smanjenje uslijed odustajanja od pojedinih novih projekata zbog pada prihoda. Investicije su nastavljene na projektima koji su bili u tijeku te su isti u završnim fazama ili su isti završeni. Jedino povećanje se odnosi na AOP-360 i ulaganju u projektnu dokumentaciju za izgradnju doma za starije i nemoćne.

Izdaci za financijsku imovinu i otplate zajmova bilježe povećanje AOP-u 521 uslijed početka otplate kredita HBOR-a, kao i nastavka otplate kredita za koji je tražen moratorij u 2020.

AOP-579 bilježi povećanje uslijed stjecanja dionica uslijed otkupa dijela vlasništva od općine Mljet (Sanitat, Boninovo).

AOP-611 bilježi povećanje a odnos se na povrate zajma na odgođeno plaćanje poreza na dohodak od strane poduzetnika.

U 2021 godini Grad Dubrovnik je zadržao jednak broj zaposlenih te nije bilo povećanja zapošljavanja.

1. **OBVEZE**

Stanje obveza na početku izvještajnog razdoblja je iznosila 346.317.603 kuna. U izvještajnom razdoblju je povećan iznos ukupnih obveza za 383.395.965 kuna, dok je u istom razdoblju podmireno 326.225.179 kuna dospjelih obveza.

Stanje obveza na kraju izvještajnog razdoblja iznosi 403.488.389 kuna a raspoređeno je na Obveze za rashode poslovanja 26.126.335 kuna, Obveze za nabavu nefinancijske imovine 3.186.373 kuna te obveze za financijsku imovinu 374.175.681 kuna.

Navedeno povećanje obveza se u najvećem dijelu odnosi na kredit Zagrebačke banke koji se realiziraju sukladno građevinskim situacijama koje se odrade, te bezkamatnog zajma od Državnog proračuna.

Grad Dubrovnik nema dospjelih nepodmirenih obveza.

1. **PROMJENE U VRIJEDNOSTI I OBUJMU IMOVINE**

Povećanje proizvedene dugotrajne imovine se odnosi na uknjiženje spremnika za odvojeno prikupljanje otpada bez naknade, sukladno obavijestima Fonda za zaštitu okoliša i energetsku učinkovitost, kao i prijenos vlasništva nad kuhinjom od strane Zavoda za obnovu. Promjene u obujmu dionica i udjela u glavnici se odnosi na usklađenje sa SKDD-om i povećanje vrijednosti dionica. Smanjenje proizvedene dugotrajne imovine se odnosi na prijenos vlasništva nad radovima i opremi koju je Grad vodio za Dječje vrtiće Dubrovnik u sklopu projekta Grad za djecu. Ostatak smanjenja se odnosi na povrate stanova prijašnjim vlasnicima te isknjiženja istih iz poslovnih knjiga. Smanjenje obujma obveza se odnosi na pozitivne tečajne razlike po kreditu Zagrebačke banke podignutom u 2020. godini, koji je do kraja realiziran u 2021.

1. **IZVJEŠTAJ O RASHODIMA PREMA FUNKCIJSKOJ KLASIFIKACIJI**

Ukupni rashodi prema funkcijskoj klasifikaciji bilježe smanjenje u odnosu na prethodnu godinu sa indeksom 77,6 na AOP-u 137. Navedeno smanjenje je direktno vezano za pandemiju koronavirusa te je iz tog razloga znatno smanjeno ulaganje u sve segmente. U nastavku dajemo pregled po skupinama:

AOP-001 bilježi smanjenje sa indeksom 97,1 te se nalazi na gotovo jednakoj razini

AOP-018 EU projekti vezani za civilnu zaštitu

AOP-024 bilježi smanjenje sa indeksom 93,6 a odnosi se na redovnu djelatnost HGSS-a koju sufinancira Grad, te smanjenje ulaganja u higijenske potrepštine kao što je nabavljano u 2020.

Aop-031 bilježi smanjenje sa indeksom 53,4 a odnosi se na ulaganjima u cestovni promet izgradnjom parkirališta, nastavkom izgradnje ceste Most Dr. Franja Tuđmana -Osojnik, Kardinala Stepinca i dr. Investicijama koje su odrađene u 2020. godini. Povećanje je na AOP-u 034 uslijed otplate kamata po kreditu

AOP-071 nalazi se na gotovo jednakoj razini te nije bilo povećavanja niti smanjenja ulaganja u održavanje čistoće Grada

AOP 078 bilježi povećanje zbog reaizacije ostatka kredita za stanove u Mokošici

AOP-103 bilježi povećanje uslijed većih rashoda za JU Športske objekte dok su službe kulture sa blagim smanjenjem završile 2021. godinu

AOP-110 se odnosi na ulaganja u predškolske i osnovno školske objekte, koji su najvećim dijelom odrađeni u 2019. godini, dok se završetak istih evidentirao u 2020. godini. Također je u 2020. završeno ulaganje u Studentski dom te istih nije moglo niti biti u 2021. godini

AOP-125 sa indeksom 85,6 pokazuje smanjenje ulaganja u 2021. pošto je u 2020. največim dijelom zbog početka korona krize puno više ulagano u mjere prevencije i zaštite stanovnika.

**PRIMLJENI KREDITI**

Grad Dubrovnik je prijašnjim razdobljima zadužen u dvije poslovne banke. U Zagrebačkoj banci za projekt Stanogradnja, te u Hrvatskoj banci za obnovu i razvitak za infrastrukturne projekte (groblje Dubac i Lazareti).

Tijekom 2018. godine Grad se zadužio za dugoročni kredit HBOR-a u svrhu ostvarenj investicija u infrastrukturu na svom području. Kredit se realizira u fazama kako se izvode radovi na projektima koji se financiraju iz njega. Povrat navedenog kredita je započeo u 2021. godini te se uredno otplaćuje. Kredit Zagrebačke banke za projekt Stanogradnja je otplaćen u 2021. godini.

U 2019. godini Grad se zadužio kod OTP Banke Split za realizaciju projekta izgradnje stanova u Mokošici. Kredit je u fazi počeka te još nije došao na naplatu a također je potpisan i aneks ugovora za ostatak kredita koji je trebao biti realiziran u 2020. godini. Aneksom je realizacija ostatka ugovora produljena za 6 mjeseci, te je u ukupnom iznosu realiziran u 2021. godini. Otplata započinje u 2023. godini.

U 2020. godini uslijed pandemije koronavirusa koje je zahvatilo cijelo gospodarstvo Grad Dubrovnik je od HBOR-a zatražio i dobio moratorij na otplatu anuiteta kao i za interkalarne kamate po kreditu koji je još bio u realizaciji. U 2021. godini je otplatio kamate po moratoriju.

U 2020. godini grad se zadužio kod Zagrebačke banke za dugoročni kredit za ulaganje u infrastrukturne projekte, koji se u potpunosti realizirao u 2021.

Grad Dubrovnik je u 2020 godini dobio od Državnog proračuna dva bezkamatna zajma. Prvi zbog odgode plaćanja poreza na dohodak koje je Vlada omogućila poduzetnicima i drugi na ime povrata poreza na dohodak. Zajam za povrat poreza na dohodak se nije otplačivao u 2021. godini.

Također je krajem godine 2020. godine dobiven zajam Ministarstva financija uslijed pada prihoda u ukupnom iznosu propisanom Uredbom.

U 2021. godini je zbog pada prihoda a kao osiguranje redovnog poslovanja dobiven zajam kod Ministarstva financija.

**DANI ZAJMOVI**

Grad Dubrovnik u svome knjigovodstvu ima evidentirane zajmove dane, obrtnicima i studentima u prijašnjim godinama koji se uredno vraćaju ili su pokrenute mjere za naplatu istih.

**UDJELI U TRGOVAČKIM DRUŠTVIMA**

Udjeli u glavnici trgovačkih društava u javnom sektoru upisanih kod Trgovačkog suda na koncu 2021. Iznose 353.919.502,16. kuna. Iznos je povećan uslijed dokapitalizacije potraživanja Grada u pojedinim društvima (Boninovo, Vodovod, Sanitat), kao i za povećanje temeljnog kapitala u društvu Sanitat d.o.o.

Udjeli u trgovačkim društvima izvan javnog sektora iznose 85.212.006,38 a povećani su za usklađenja stanja sukladno obavijesti SKDD-a, kao i dokapitalizaciji potraživanja u društvu Hotel Gruž d.d.

**DANA JAMSTVA**

Grad Dubrovnik je u 2019. godini dao jamstvo za zaduženje tvrtki Vodovod za ulaganje u infrastrukturu koje se u 2021. godini nastavilo realizirati.

Jamstvo za kreditno zaduženje je dano i društvu Hotel Gruž d.d. za izgradnju staračkog doma koje se tijekom 2021. godine počelo realizirati.

Sva društva uredno izvršavaju svoje obveze po kreditima te nije bilo aktivirano niti jedno jamstvo.

Stanje danih jamstava na dan 31.12.2021. godine je 97.823.081,29 kune.

**DANE SUGLASNOSTI**

Grad Dubrovnik je u 2020. godini dao suglasnost za zaduženje tvrtki Libertas Dubrovnik koja se počela realizirati također kroz 2020. godinu, a otplata je započela u 2021. godini.

U 2021. godini je dana suglasnost društvu Libertas Dubrovnik za sklapanje ugovora o dugoročnom kreditu za nabavku novih autobusa. Realizacija navedenog kredita nije započela tijekom 2021. godine.

Sve otplate po kreditima za koje su dane suglasnosti u prošlim godinama se uredno otplaćuju.

U izvanbilančnoj evidenciji Grada Dubrovnika, stanje danih suglasnosti iznosi 12.012.301,14 kuna.

 Gradonačelnik

 Mato Franković